**Република Србија**

**ОШ „Петар Лековић“**

**Број: 754/2**

**Датум 15.09.2025. године**

**П О Ж Е Г А**

На основу члана 119. став 1. тачка 1) Закона о основама система образовања и васпитања („Сл.гласник РС“ бр. 88/2017, 27/2018-др. закон 10/2019, 6/2020, 129/21, 92/23 и 19/25, даље: Закон) и члана 127. став 3. тачка 18) Статута Основне школе „Петар Лековић“ Пожега, Школски одбор Основне школе “Петар Лековић“ у Пожеги, на седници одржаној дана 15.9.2025. године, донео је

**О Д Л У К У**

**О ИЗМЕНАМА И ДОПУНАМА СТАТУТА ОШ „ПЕТАР ЛЕКОВИЋ“ ПОЖЕГА**

**Члан 1**.

Овом одлуком врше се измене и допуне Статута ОШ „Петар Лековић“ Пожега, број 675/2 од 20.6.2022. године и 147/2 од 27.02.2024. године.

**Члан 2.**

**Мења се преамбула** Статута ОШ „Петар Лековић“, број 675/2 од 20.6.2022. године и 147/2 од 27.02.2024.. године која сада гласи: „На основу члана 119. став 1. тачка 1) Закона о основама система образовања и васпитања („Сл.гласник РС“ број 88/2017, 27/2018-др.закон , 10/2019, 6/2020, 129/2021, 92/2023 и 19/25) и члана 117. став 1. тачка 1) Статута ОШ „Петар Лековић“ Пожега, Школски одбор ОШ „Петар Лековић“ Пожега

**Члан 3.**

**Члан 23. мења се и гласи:**

Планови наставе и учења у основном и средњем образовању и васпитању, садрже:

**1) листу обавезних и изборних предмета и активности по разредима;**

2) укупан годишњи фонд часова по предметима и активностима;

3) недељни фонд часова по предметима и активностима.

**Планови наставе и учења у основном образовању и васпитању садрже и слободне наставне активности.**

**Програми наставе и учења у основном обраузовању и васпитању, садрже:**

**1) циљеве основног образовања и васпитања и циљеве учења предмета, изборних предмета и активности по разредима;**

**2) образовне стандарде за основно образовање и васпитање и опште средње образовање и васпитање;**

**3) кључне појмове садржаја сваког предмета;**

**4) упутство за дидактичко-методичко остваривање програма;**

**5) упутство за формативно и сумативно оцењивање ученика;**

**6) начин прилагођавања програма за образовање и васпитање,**

**Смернице за прилагођавање програма наставе и учења и смернице за пружање индивидуализоване додатне подршке за ученике са сметњама у развоју и инвалидитетом, доноси Завод за унапређивање образовања и васпитања.**

Ученик обавезно бира са листе **изборних предмета** верску наставу или грађанско васпитање и други страни језик.

Ученик који се определио за верску наставу или грађанско васпитање, **изборни предмет** може једанпут да мења у току циклуса основног, односно до краја стицања средњег образовања и васпитања.

Школа је дужна да обезбеди остваривање обавезних физичких активности за све ученике, као и да понуди листу активности**, односно слободних наставних активности** за које се ученици опредељују у складу са својим интересовањима.

**Члан 4.**

**Члан 33. мења се и сада гласи:**

У Школи се изучавају обавезни и изборни предмети и активности прописани планом и програмом наставе и учења, према школском програму, у складу са Законом.

**Члан 5.**

**Члан 34. мења се и сада гласи:**

**1) листу обавезних и изборних предмета и активности по разредима;**

2) укупан годишњи фонд часова по предметима и активностима;

3) недељни фонд часова по предметима и активностима.

**Члан 6.**

**Члан 35. мења се и гласи:**

Програми наставе и учења у основном обраузовању и васпитању, садрже:

1) циљеве основног образовања и васпитања и циљеве учења предмета, изборних предмета и активности по разредима;

2) образовне стандарде за основно образовање и васпитање и опште средње образовање и васпитање;

3) кључне појмове садржаја сваког предмета;

4) упутство за дидактичко-методичко остваривање програма;

5) упутство за формативно и сумативно оцењивање ученика;

6) начин прилагођавања програма за образовање и васпитање.

**Члан 7.**

**У члану 62. став 1. мења се и гласи:**

Време проведено у Школи изражено је у сатима и обухвата часове обавезних изборних предмета, време проведено у активностима, што је прописано Законом и планом и програмом наставе и учења, а садржано у школском програму и у функцији је развоја способности, интересовања и креативности ученика.

Ученик у првом циклусу има обавезне и изборне предмете и активности до 20 сати недељно.

Ученик у другом циклусу има обавезне и изборне предмете и активности до 25 сати недељно.

У недељни број сати из ст. 2 и 3 овог члана не урачунава се трајање часова допунске и додатне наставе.

**Члан 8.**

**Члан 63. став 1. Статута (члан 6. Одлуке о изменама и допунама Статута бр. 147/2 од 27.02.2024. године; даље: Одлука о изменама) мења се и гласи:**

Школа у складу са планом и програмом наставе и учења врши распоред обавезних и изборних предмета и активности, односно утврђује распоред часова укључујући инчасове додатне и допунске наставе и часове одељенског старешине.

**Члан 9.**

**У члану 63. став 5. речи ''изборни програм'' замењују се речима ''изборни предмети''.**

**Члан 10.**

**Члан 65. (Успех ученика и оцена) мења се и гласи:**

Ученик се оцењује из обавезног предмета и активности и из владања, описном и бројчаном оценом, у складу са законом.

Оцена је јавна и саопштава се ученику са образложењем.

У првом разреду основног образовања и васпитања ученик се обавезног предмета и активности оцењује описном оценом.

Од другог до осмог разреда ученик се из обавезног предмета и активности оцењује описно и бројчано.

Бројчана оцена из обавезног предмета је: одличан (5), врло добар (4), добар (3), довољан (2) и недовољан (1). Оцена недовољан (1) је непрелазна.

Успех ученика из изборних предмета и активности оцењује се описно и то: истиче се, добар и задовољава, осим из изборног предмета други страни језик који се оцењује бројчано и то бројчаном оценом из става 5. овог члана.

Ученик се оцењује најмање четири пута у полугодишту, а ако је недељни фонд часова обавезног и изборног обавезног предмета и активности један час најмање два пута у полугодишту.

Закључна оцена из обавезног и изборног предмета утврђује се на крају првог и другог полугодишта.

Закључна оцена из обавезног предмета за ученика првог разреда је описна и исказује се као напредовање ученика у остваривању исхода, ангажовање и препорука.

У првом разреду закључне оцене из обавезних и изборних предмета и активности уносе се у ђачку књижицу и ученик прелази у наредни разред.

Закључна оцена из обавезног предмета за ученика од другог до осмог разреда је бројчана.

Закључна оцена из изборних предмета и активности је описна и то: истиче се, добар и задовољава и не утиче на општи успех ученика, осим из изборног предмета други страни језик који се оцењује бројчано и закључна оцена утиче на општи успех ученика.

На основу праћења и вредновања током наставне године закључну оцену из обавезног и изборног предмета и активности утврђује одељењско веће које чине наставници који предају ученику на предлог наставника, а оцену из владања на предлог одељењског старешине.

У поступку предлагања закључне оцене наставник разредне наставе, односно предметни наставник узима у обзир целокупно залагање и постигнућа ученика у току образовно-васпитног рада и то: успех ученика постигнут на такмичењима, награде, похвале и дипломе, наступе на културним и спортским манифестацијама у школи и ван школе, радове ученика објављене у школском листу и другим листовима и часописима, радове на изложбама, конкурсима и сл.

Ученику који није оцењен најмање четири пута из обавезног предмета и изборног предмета други страни језик у току полугодишта, односно најмање два пута у току полугодишта уколико је недељни фонд обавезног и изборног предмета и активности један час, не може да се утврди закључна оцена.

Ученика који редовно похађа наставу и извршава школске обавезе, а нема прописани број оцена у полугодишту, наставник је дужан да оцени на посебно организованом часу у току трајања полугодишта уз присуство одељењског старешине, педагога или психолога.

Ако наставник из било којих разлога није у могућности да организује час из става 16. овог члана, школа је дужна да обезбеди одговарајућу стручну замену.

Одељењски старешина је у обавези да редовно прати оцењивање ученика и указује

наставницима на број прописаних оцена које ученик треба да има у полугодишту ради утврђивања

закључне оцене.

Када обавезни предмет садржи модуле, закључна оцена се изводи на основу позитивних оцена свих модула у оквиру предмета.

**Члан 11.**

**Члан 66. став 1. (Члан 9. Одлуке о изменама) мења се и гласи:**

Општи успех ученика од другог до осмог разреда утврђује се на крају првог и другог полугодишта на основу аритметичке средине закључних прелазних бројчаних оцена из обавезних предмета и изборног предмета други страни језик, као и оцене из владања почев од другог разреда.

**Члан 12.**

**Члан 67. став 6. (Члан 10. Одлуке о изменама) мења се и гласи:**

На оцену из владања не утичу оцене из обавезног и изборног предмета и активности.

**Члан 13.**

**У члану 103. Статута (члан 18. Одлуке о изменама) став 1. тачке 1) и 2), став 2, став 3, став 5, став 7, став 9, речи '' изборни програм'' замењују се речима ''изборни предмет''.**

**Члан 14.**

**Члан 165. мења се тако што се после тачке 5) додаје тачка 6) која гласи:**

има сагласност надлежног органа традиционалне цркве или верске заједнице којој припада за извођење верске наставе у основној, односно у средњој школи ‒ за пријем на послове наставника верске наставе.

После става 2, додаје се став 3.

Ако надлежни орган традиционалне цркве или верске заједнице повуче сагласност из става 1. тачка 7) овог члана из разлога што наставник верске наставе својим активностима, ставовима и понашањем подрива углед традиционалне цркве или верске заједнице, односно учи и поступа супротно учењу, ставовима, моралу и вредностима које заступа традиционална црква, односно верска заједница којој припада, даном достављања установи образложеног акта о повлачењу сагласности наставнику верске наставе престаје радни однос.

У досадашњем ставу 3. које постаје став 4. речи „тачка 2“, замењују се речима „тачка 2 и 6“.

**Члан 15.**

**Члан 169. мења се тако што се после става 8. додаје став 9. који гласи:**

Облике стручног усавршавања, програме сталног стручног усавршавања, садржај портфолија, начин организовања и друга питања од значаја за стручно усавршавање наставника верске наставе министар прописује на предлог органа надлежног за послове односа са црквама и верским заједницама, по прибављеном мишљењу традиционалних цркава и верских заједница и Завода за унапређивање образовања и васпитања.

**Члан 16.**

**Члан 170. став 1. мења се и гласи:**

Пријем у радни однос у установи чији је оснивач Република Србија, аутономна покрајина или јединица локалне самоуправе врши се на основу преузимања запосленог са листе запослених за чијим радом је у потпуности или делимично престала потреба и запослених који су засновали радни однос са непуним радним временом (у даљем тексту: преузимање са листе), као и на основу преузимања запосленог који није на листи или конкурса ако се није могло извршити преузимање.

У ставу 2, речи ''може бити преузет'' замењују се речима''остварује право да буде преузет''

После става 4. додаје се став 5. који гласи:

Одредбе овог члана примењују се на наставнике верске наставе уз сагласност надлежног органа традиционалне цркве или верске заједнице.

**Члан 17.**

**У члану 172. додају се ставови 14. и 15. који гласе:**

На конкурсу за пријем у радни однос на неодређено време за извођење верске наставе може да учествује лице које се налази на листи наставника верске наставе и које испуњава услове из члана 139. и члана 140. став 1. овог закона.

Листу наставника верске наставе, на предлог традиционалних цркава и верских заједница, утврђује министар.

**Члан 18.**

**У члану 173. став 4. брише се.**

У досадашњем ставу 5. који постаје став 4, речи ''за сваку школску годину'' бришу се.

У досадашњем ставу 6. који постаје став 5, речи ''на 12 месеци, за сваку школску годину'' замењују се речима „до истека текуће школске године, односно до повратка одсутног наставника. ''

Досадашњи ставови 7, 8, 9. и 10. постају ставови 6, 7, 8. и 9.

После досадашњег става 10. који постаје став 9, додаје се став 10. који гласи: „Радни однос на одређено време наставника верске наставе престаје пре истека времена на које је заснован ако надлежни орган традиционалне цркве или верске заједнице повуче сагласност за извођење верске наставе из разлога наведених у члану 139. став 3. Закона о основама система образовања и васпитања.“

**Члан 19.**

Измене и допуне Статута ступају на снагу осмог дана од дана објављивања на огласној табли школе.

Председник Школског одбора

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Снежана Радивојевић

Измене и допуне Статута су заведене под деловодним бројем 754/2 од 15.9.2025. године, објављене на огласној табли Школе дана 15.9.2025. године, а ступиле на снагу дана 23.9.2025. године.

Секретар Школе

Александра Ђукић